Document ID: /roh_data/filtered/fineweb-2-filterrobots_roh.jsonl.gz/33073

Il ressort da quatter stailas plus è concepì sco vitg da vacanzas che duaja vegnir realisà en trais etappas. Tut en tut èn previs 6 edifizis cun var 320 letgs da giasts. Il project duai dar schlantsch al turissem en la regiun.
Anc pendent: Procedura da permissiun per teleferica
Il nov ressort da vacanzas è planisà sper la staziun a val d'ina nova teleferica che duai manar en il territori da skis «Minschuns». Quella n'ha però anc betg las lubientschas necessarias. La procedura da permissiun correspundenta per la teleferica è actualmain pendenta tar l'Uffizi federal da traffic.
Ord l'archiv:
Il 2017 ha la vischnanca ditg GEA al project da vacanzas «La Sassa». Entras in referendum è vegnì garantì che la populaziun possia pigliar la decisiun davart il project. E cun radund 60% è il project vegnì approvà.
RR novitads 09:00